คาดว่าประชุมคณะรัฐมนตรี จะมีการพิจารณามาตรการลดค่าครองชีพ บรรเทาผลกระทบจากน้ำมันแพง
การประชุมคณะรัฐมนตรีวันนี้ (14 มิ.ย.65) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุม โดยมีวาระที่น่าสนใจ อาทิ กระทรวงเกษตรและสหกรณ์ เสนอขออนุมัติขยายระยะเวลาดําเนินโครงการชลประทานขนาดใหญ่ 2 โครงการคือ โครงการห้วยโสมงอันเนื่องมาจากพระราชดําริ จังหวัดปราจีนบุรี และโครงการเพิ่มปริมาณน้ําในอ่างเก็บน้ําเขื่อนแม่กวงอุดมธารา จังหวัดเชียงใหม่ กระทรวงมหาดไทย ขอรับการจัดสรรงบประมาณรายจ่ายประจําปีงบประมาณ พ.ศ. 2565 งบกลาง รายการเงินสํารองจ่ายเพื่อกรณีฉุกเฉินหรือจําเป็น เพื่อก่อสร้าง/ปรับปรุง ซ่อมแซมถนนที่อยู่ในความรับผิดชอบขององค์กรปกครองส่วนท้องถิ่นซึ่งได้รับความเสียหายจากอุทกภัย กระทรวงคมนาคม เสนอการขออนุมัติดําเนินงานก่อสร้างโครงการทางหลวงพิเศษระหว่างเมือง หมายเลข 7 ส่วนต่อขยายเชื่อมต่อสนามบินอู่ตะเภา ของกรมทางหลวงสำนักงานคณะกรรมการการรักษาความมั่นคงปลอดภัยไซเบอร์แห่งชาติ หรือ สกมช. ขอความเห็นชอบต่อการร่วมรับรองปฏิญญาร่วมว่าด้วยความเป็นส่วนตัว และการคุ้มครองข้อมูลส่วนบุคคลที่เป็นเอกสารผลลัพธ์ของการประชุมระดับรัฐมนตรี ว่าด้วยความร่วมมือในภูมิภาคอินโด-แปซิฟิก ณ กรุงปารีส สาธารณรัฐฝรั่งเศส ลําดับ 10สภาความมั่นคงแห่งชาติ เสนอปรับลดพื้นที่อําเภอยะหริ่ง จังหวัดปัตตานี ออกจากพื้นที่การประกาศสถานการณ์ฉุกเฉินที่มีความร้ายแรง และการขยายระยะเวลาการประกาศ สถานการณ์ฉุกเฉินที่มีความร้ายแรงในพื้นที่จังหวัดชายแดนภาคใต้ส่วนกระทรวงการคลัง เสนอร่างแผนปฏิบัติการด้านการพัฒนาทักษะทางการเงิน พ.ศ. 2565-2570ทั้งนี้ต้องติดตามว่าหน่วยงานด้านเศรษฐกิจ ทั้งกระทรวงการคลัง กระทรวงพลังงาน จะเสนอแนวทาง หรือขยายมาตรการลดค่าครองชีพให้แก่ประชาชน เพื่อบรรเทาผลกระทบจากสถานการณ์ราคาพลังงาน ซึ่งจะมีบางมาตรการสิ้นสุดในเดือนมิถุนายนถึงกรกฎาคมนี้หรือไม่ รวมถึงกระทรวงการท่องเที่ยวและกีฬา จะเสนอคณะรัฐมนตรีพิจารณาโครงการเราเที่ยวด้วยกัน เฟส 4 ส่วนขยายอีก 1.5 ล้านสิทธิใหม่ ช่วงระหว่างเดือนมิถุนายน - ตุลาคม 2565